
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН МИНИСТРСЕН КАБИНЕЧӖ
ҪИНЧЕН" САККУНӖН 13 ТАТА 15 СТАТЙИСЕНЕ УЛШӐНУСЕМ КӖРТЕССИ ҪИНЧЕН 

Чӑваш Республикин Патшалӑх Канашӗ
2026 ҫулхи ака уйӑхӗн 23-мӗшӗнче
йышӑннӑ

1 статья 
Чӑваш Республикин "Чӑваш Республикин Министрсен Кабинечӗ ҫинчен" 2002 ҫулхи ака уйӑхӗн 30-мӗшӗнчи 13 №-лӗ саккунне (Чӑваш Республикин Патшалӑх Канашӗн ведомоҫӗсем, 2002, 49 №; 2005, 62 №; 2006, 71 №; 2007, 73 №; 2008, 75 №; 2009, 80 №; 2011, 88, 91 №-сем; 2012, 92 (I том), 95 №-сем; "Республика" хаҫат, 2012, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 3, 5, 7 №-сем; 2014, 3, 6, 12 №-сем; 2015, 5,
12 №-сем; 2016, 2, 6 №-сем; 2017, 7, 11 №-сем; "Республика" хаҫат, 2017, 
раштав уйӑхӗн 27-мӗшӗ; 2018, нарӑс уйӑхӗн 21-мӗшӗ, ҫӗртме уйӑхӗн 27-мӗшӗ, раштав уйӑхӗн 26-мӗшӗ; 2019, утӑ уйӑхӗн 17-мӗшӗ, раштав уйӑхӗн 5-мӗшӗ; 2020, ака уйӑхӗн 29-мӗшӗ, раштав уйӑхӗн 17-мӗшӗ; 2022, ҫу уйӑхӗн 5-мӗшӗ, авӑн уйӑхӗн 28-мӗшӗ, раштав уйӑхӗн 28-мӗшӗ; 2023, ака уйӑхӗн 26-мӗшӗ, раштав уйӑхӗн 13-мӗшӗ; 2024, раштав уйӑхӗн 11-мӗшӗ; 2025, юпа уйӑхӗн 
1-мӗшӗ, раштав уйӑхӗн 30-мӗшӗ) ҫакӑн пек улшӑнусем кӗртес:
1) 13 статьян 12-мӗш пунктне ҫакӑн пек ҫырса хурас:
"12) пушар хӑрушсӑрлӑхӗн мерисене тивӗҫтерессине тата пурнӑҫлассине йӗркелет, Чӑваш Республикин республика бюджечӗн укҫи-тенки шучӗпе тытса тӑракан пушар хуралӗн управлени органӗсене тата подразделенийӗсене туса хурать, ҫӗнӗрен йӗркелет тата пӗтерсе хурать, Чӑваш Республики тытса тӑракан пушар хуралӗн йышӗнчи ҫынсене тата вӗсен ҫемйисен членӗсене право тата социаллӑ хӳтлӗх мерисемпе тивӗҫтерет, Патшалӑхӑн пушарпа кӗрешекен службин вӑйӗсемпе пушарсене сӳнтерес ӗҫе (вӑрман пушарӗсемсӗр, хупӑ администраци-территори пӗрлӗхӗсенчи, федераци территорийӗнчи, Раҫҫей Федерацийӗн Правительстви ҫирӗплетнӗ ҫӗршывӑн наци хӑрушсӑрлӑхӗшӗн питех те кирлӗ объектсен, пушар тухас хӑрушлӑхлӑ ытти уйрӑмах пӗлтерӗшлӗ объектсен, Раҫҫей Федерацийӗн халӑхӗсен культура еткерлӗхӗн уйрӑмах хаклӑ объекчӗсен переченьне кӗрекен, хупӑ администраци-территори пӗрлӗхӗсенчи, федераци территорийӗсенчи объектсенчи, ҫавӑн пекех ҫынсене йышлӑн пуҫтарса йӗркелекен федераци шайӗнчи мероприятисем ирттернӗ чухнехи пушарсемсӗр пуҫне) йӗркелет, ландшафт (ҫут ҫанталӑк) пушарӗсене (вӑрман пушарӗсемсӗр тата вӑрман фончӗн ҫӗрӗсенчи, оборона тата хӑрушсӑрлӑх ҫӗрӗсенчи, ҫут ҫанталӑкӑн уйрӑмах сыхлакан территорийӗсен ҫӗрӗсенчи ытти ландшафт (ҫут ҫанталӑк) пушарӗсемсӗр пуҫне) сӳнтермелли плансем туса хатӗрлет тата ҫирӗплетет, ҫавӑн пекех ҫавнашкал пушарсене патшалӑхӑн майсӑр лару-тӑруран асӑрхаттармалли тата вӗсене пӗтермелли пӗрлехи тытӑмӗн Чӑваш Республикин территорийӗнче вырнаҫнӑ тата халӑха тата территорисене майсӑр лару-тӑруран хӳтӗлес енӗпе йышӑннӑ саккунсемпе килӗшӳллӗн ӗҫ тӑвакан вӑйӗсемпе тата хатӗрӗсемпе сӳнтерессине йӗркелет, Чӑваш Республикин республика бюджечӗн укҫи-тенки шучӗпе тытса тӑракан пушар хуралӗн подразделенийӗсен вӑйӗпе пушар сӳнтерес ӗҫе халӑх пурӑнакан вырӑнсенче, ҫав шутра хула вӑрманӗсенче (вӑрман пушарӗсемсӗр, хупӑ администраци-территори пӗрлӗхӗсенчи, федераци территорийӗнчи, пушарпа кӗрешекен службӑн ятарлӑ тата ҫар подразделенийӗсене туса хуракан уйрӑмах пӗлтерӗшлӗ тата режимлӑ организацисенчи, федерацин пушарпа кӗрешекен службин объектсенчи подразделенийӗсене туса хуракан организацисенчи, ҫавӑн пекех ҫынсене йышлӑн пуҫтарса йӗркелекен федераци шайӗнчи мероприятисем ирттернӗ чухнехи пушарсемсӗр пуҫне), Федерацин "Пушар хӑрушсӑрлӑхӗ ҫинчен" 1994 ҫулхи раштав уйӑхӗн 21-мӗшӗнчи 69-ФЗ №-лӗ саккунӗн 22 статйипе килӗшӳллӗн йӗркелет, вӑрман пушарӗсене тата ытти ландшафт (ҫут ҫанталӑк) пушарӗсене лекес хӑрушлӑхри халӑх пурӑнакан вырӑнсен переченьне ҫирӗплетет;";
2) 15 статьяра:
а) 61-мӗш пункта ҫакӑн пек ҫырса хурас:
"61) Тӑван ҫӗршыва хӳтӗлесе пуҫӗсене хунисене тата 1941–1945 ҫулсенчи Тӑван ҫӗршывӑн Аслӑ вӑрҫи тапхӑрӗнче совет халӑхӗ тӗлӗшпе тунӑ геноцида пула хур курнисене ӗмӗр асӑнса пурӑнмалла тӑвассине йӗркелес ӗҫе хутшӑнать, Тӑван ҫӗршыва хӳтӗлесе пуҫӗсене хунисен ӳчӗсене, 1941–1945 ҫулсенчи Тӑван ҫӗршывӑн Аслӑ вӑрҫи тапхӑрӗнче совет халӑхӗ тӗлӗшпе тунӑ геноцида пула хур курнисен ӳчӗсене тирпейлесе пытарасси ҫинчен тата 
(е) паллӑ мар салтаксене пытарнӑ вырӑнсене, 1941–1945 ҫулсенчи Тӑван ҫӗршывӑн Аслӑ вӑрҫи тапхӑрӗнче совет халӑхӗ тӗлӗшпе тунӑ геноцида пула хур курнисене пытарнӑ вырӑнсене урӑх ҫӗре куҫарасси ҫинчен, строительство, ҫӗр, ҫул-йӗр ӗҫӗсемпе ытти ӗҫе пурнӑҫланипе Тӑван ҫӗршыва хӳтӗлесе пуҫӗсене хунисен ӳчӗсем, 1941–1945 ҫулсенчи Тӑван ҫӗршывӑн Аслӑ вӑрҫи тапхӑрӗнче совет халӑхӗ тӗлӗшпе тунӑ геноцида пула хур курнисен ӳчӗсем 
е паллӑ мар салтаксене пытарнӑ вырӑнсем сиенленме е урӑх вырӑна куҫма пултаракан ӗҫсене чарасси ҫинчен йышӑнусем тӑвать, Тӑван ҫӗршыва хӳтӗлесе пуҫӗсене хунисен ӳчӗсене, 1941–1945 ҫулсенчи Тӑван ҫӗршывӑн Аслӑ вӑрҫи тапхӑрӗнче совет халӑхӗ тӗлӗшпе тунӑ геноцида пула хур курнисен ӳчӗсене тирпейлесе пытарас (ҫӗнӗрен тирпейлесе пытарас) енӗпе ӗҫсем туса ирттерессине тивӗҫтерет, Чӑваш Республикин территорийӗнче вырнаҫнӑ салтаксене пытарнӑ вырӑнсенчи Тӑван ҫӗршыва хӳтӗлесе пуҫӗсене хунисен, 1941–1945 ҫулсенчи Тӑван ҫӗршывӑн Аслӑ вӑрҫи тапхӑрӗнче совет халӑхӗ тӗлӗшпе тунӑ геноцида пула хур курнисен ят списокне йӗркелессине пурнӑҫлать;";
ӑ) 30-мӗш пункта ҫакӑн пек ҫырса абзацсем хушса хурас:
"вырӑнти хӑй тытӑмлӑх органӗсене методика тӗлӗшӗнчен тивӗҫтерсе тӑрать тата вӗсене муниципаллӑ пӗрлӗхсен территорийӗсенче ырӑ тӑваслӑха (волонтер юхӑмне) аталантармалли мерӑсене туса хатӗрлеме тата пурнӑҫа кӗртме пулӑшать;
ырӑ тӑваслӑх (волонтер юхӑмӗн) сферинче патшалӑх политикине пурнӑҫлас тӗллевпе ырӑ тӑваслӑха (волонтер юхӑмне) аталантарас сферӑри пӗрлехи информаци тытӑмне кӗртме сведенисем тӑратассине йӗркелет;
Федерацин "Ырӑ кӑмӑллӑх тата ырӑ тӑваслӑх (волонтер юхӑмӗн) ӗҫӗ-хӗлӗ ҫинчен" 1995 ҫулхи ҫурла уйӑхӗн 11-мӗшӗнчи 135-ФЗ №-лӗ саккунӗн 172 статйипе килӗшӳллӗн палӑртнӑ йӗркепе Чӑваш Республикин территорийӗнче ырӑ тӑваслӑхӑн (волонтер юхӑмӗн) ресурс центрӗн ӗҫ-хӗлне туса пыракан коммерциллӗ мар организацине палӑртать;
ырӑ тӑваслӑхӑн (волонтер юхӑмӗн) ресурс центрне ҫирӗп ӗҫлеттерессине, ырӑ тӑваслӑх (волонтер юхӑмӗн) ӗҫ-хӗлне пурнӑҫласа пыма тата пулӑшу пама май паракан инфратытӑма йӗркелессине тивӗҫтерес тӗллевпе, ҫав шутра укҫа-тенкӗпе, пурлӑхпа тата кадрсемпе тивӗҫтерессине кӗртсе, ҫавӑн пекех Федерацин "Ырӑ кӑмӑллӑх тата ырӑ тӑваслӑх (волонтер юхӑмӗн) ӗҫӗ-хӗлӗ ҫинчен" 1995 ҫулхи ҫурла уйӑхӗн 11-мӗшӗнчи 135-ФЗ №-лӗ саккунӗн 174 статйипе пӑхса хӑварнӑ ытти майсемпе пулӑшу парать;".

2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев

